Anneect-a yeǧǧa-tt ad tmud imukan n lxedma i ugdud azzayri d yigdunen akk i testeɛmar yakan. Ma yella zik, leqbayel llan ttinigen ɣer timdinin nniḍen n Lezzayer, di tallit-agi rran lwelha nsen ɣer tmurt n Fransa. Tuget n twaculin n leqbayel, sεant xersum yiwen seg twacult-nsen d aɣrib, tikwal ugar. Ttaṭṭafen iɣerruba, abrid n lebḥer d wayen akk ara afen. Deg-s ad εiwnen tiwaculin-nsen, deg-s daɣen ad nadin ɣef wayen yellan d atrar, ɣef tmusniwin nniḍen.